**Výzva na predloženie ponúk na zákazku s nízkou hodnotou podľa § 117**

**zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej ZVO)**

1. **Zadávateľ: osoba podľa § 7 ods. 1 písm. b) ZVO**

Názov: **Mestská časť Bratislava - Čunovo**

Sídlo: Hraničiarska 144/22, 851 10 Bratislava

Štatutárny zástupca: Gabriela Ferenčáková

IČO: 00641243

IČ DPH: 2020936885

**Kontaktná osoba:** Renáta Kovašichová

Kontaktný telefón +421 262 850 621

email: miestnyurad@mc-cunovo.sk

1. **Názov zákazky:**

**Prestavba knižnice na zdravotné stredisko**

**Miesto realizácie stavby:** Mestská časť Bratislava - Čunovo, parc. č. 406/1, 2

1. **Druh zákazky:** zákazka na stavebné práce nie bežne dostupné na trhu

Spoločný slovník obstarávania (CPV): 45215100-8 Stavebné práce na stavbe budov určených pre zdravotníctvo

**Predpokladaná hodnota zákazky: 55 351,68 EUR bez DPH**

1. **Krátky opis predmetu zákazky:**

Súčasný stav:

Pôvodne obecný dom, postavený v medzivojnovom období, bol najprv prestavaný na požiarnu zbrojnicu a neskôr na obecnú knižnicu, ktorá v nej sídli dodnes. Stavba je prízemná bez podpivničenia.

Dom je napojený na obecnú kanalizáciu, vodovod, plyn a vzdušné vedenie NN. V súčasnosti je objekt vykurovaný plynovými gamatkami.

Plánovaný stav:

Cieľom stavebných prác je vytvorenie dvoch vyšetrovní v zdravotnom stredisku pre potreby obyvateľov a potrebného zázemia tzn. 2 čakární, dennej miestnosti lekárov a sestier, WC pre lekárov a sestry a WC pre pacientov a imobilných a miestnosti pre upratovačku. Vo WC pre pacientov bude zároveň umiestnený kotol na vykurovania a prípravu teplej vody. Všetky prípojky po prestavbe zostanú nezmenené. Základové konštrukcie nebudú prestavbou dotknuté.

Rozsah prác

* Búracie práce: odstránenie existujúceho PVC aj s podložkou, obkladov a dlažieb na WC a jeho predsienke, demontáž všetkých sadrokartónových podhľadov vrátane ich nosných roštov a integrovaných svietidiel, vybúranie výplní otvorov, okien a dverí, demontáž viditeľných rozvodov plynu a elektriny, vybúranie všetkých priečok a dverných zárubní, vybúranie otvorov pre nové okná a sklobetónový svetlík, otvoru pre vetranie miestnosti pre upratovačku, otvoru pre komín z kotla UK, vybúranie otvoru pre kanalizačný odtok z WC pacientov a z drezov vo vyšetrovniach, príprava plochy na sanáciu zavlhnutej steny.
* Vymurovanie priečok z plných pálených tehál v súlade s projektovou dokumentáciou.
* Sanácia zavlhnutého muriva v nároží obvodového plášťa z uličnej strany (do výšky cca 600 mm).
* Realizácia nových podláh (PVC podlahy a keramické podlahy na WC a v miestnosti pre upratovačku) a súvisiace práce tzn. odstránenie nerovností v podlahe, po odkanalizovaní napojenie novej hydroizolácie na pôvodnú.
* Osadenie nových okien a vnútorných dverí v súlade s projektovou dokumentáciou.
* Realizácia sadrokartónového podhľadu hr. 15 mm.
* Ukotvenie kovovej markízy nad vstupnými dverami.
* Úprava povrchov – nové vnútorné dvojvrstvové, vápenné omietky na nových konštrukciách, vyspravené pôvodné omietky, steny aj stroj nanovo vymaľované, v čakárňach sokel z latexového náteru do výšky 1,5 m, na WC keramický obklad do výšky 1,8 m a za kuchynskou linkou 0,6 m.
* Realizácia nových náterov oceľových mreží, oceľovej konštrukcie markízy, vstupnej brány, dažďových okapov a zvodov.
* Realizácia komína ako súčasti dodávky vykurovacieho kotla.
* Ďalšie práce v súlade s projektovou dokumentáciou

**Podrobný opis prác je uvedený v:**

* **Prílohe č. 6 Projektová dokumentácia**
* **Prílohe č. 7 Výkaz- výmer**
1. **Obhliadka miesta realizácie stavby**

Verejný obstarávateľ **dôrazne odporúča**, aby sa všetci záujemcovia, ktorí chcú predložiť cenovú ponuku **zúčastnili obhliadky na mieste, ktorá sa uskutoční dňa 25. 08. 2016 o 10:00 hod.**, pre zistenie skutočného stavu a dispozície objektu a areálu. Žiadame záujemcov o ohlásenie účasti najneskôr deň vopred telefonicky alebo emailom u kontaktnej osoby uvedenej v bode 1 tejto výzvy.

Účasť na obhliadke uchádzač potvrdí podpisom na prezenčnej listine.

V prípade, že daný termín záujemcovi nevyhovuje, môže si telefonicky alebo emailom dohodnúť **náhradný termín** obhliadky s kontaktnou osobou uvedenou v bode 1 tejto výzvy.

Zároveň upozorňujeme, že v prípade, že sa **uchádzač obhliadky na mieste nezúčastní** a jeho ponuka bude prijatá ako najvýhodnejšia, **nebudú mu uhradené žiadne prípadné práce naviac**, ktoré by vznikli neznalosťou stavu objektu a bude voči nemu **dôsledne uplatňované právo na reklamáciu diela**.

1. **Rozdelenie predmetu zákazky:** zákazka nie je rozdelená na časti, požaduje sa predloženie ponuky na celý predmet zákazky.
2. **Stanovenie zmluvných podmienok:**
* Zadávateľ podpíše s dodávateľom zmluvu o dielo podľa § 536 a nasl. Zákona č. 513/91 Zb. Obchodného zákonníka v znení neskorších predpisov
* Lehota splatnosti faktúr: 30 dní
* Dodávateľ je povinný strpieť výkon kontroly/auditu/overovania súvisiaceho s poskytnutými službami kedykoľvek počas platnosti a účinnosti Zmluvy o poskytnutí nenávratného finančného príspevku a poskytnúť oprávneným osobám všetku potrebnú súčinnosť.
1. **Kritériá na vyhodnotenie ponúk:**
	1. Kritérium 1: **Najnižšia cena celkom s DPH, váha 80 %**
	2. Kritérium 2: **Lehota výstavby v kalendárnych dňoch - od začatia realizácie diela po protokolárne odovzdanie diela, váha 20 %.**
	3. **Spôsob určenia kritérií:**

**Kritérium 1: Najnižšia celková cena vrátane DPH**

* cena predmetu zmluvy musí byť stanovená v zmysle zákona o cenách č. 18/1996 Z. z. v celkovej výške v EUR bez DPH, výška a sadzba DPH v EUE a celková cena v EUR s DPH,
* cena má zahŕňať všetky náklady spojené s realizáciou diela,
* uchádzač v ponuke uvedie skutočnosť, či je platcom DPH,
* pre určenie ceny je potrebné použiť prílohu č. 2.

**Kritérium 2: Lehota výstavby v kalendárnych dňoch (vrátane sobôt a nedieľ a prípadných sviatkov alebo dní pracovného pokoja)** od začatia realizácie diela do odovzdania diela.

Ukončením (odovzdaním) diela sa rozumie ukončenie diela vrátane odstránenia všetkých vád a nedorobkov, podpísanie odovzdávajúceho a preberacieho protokolu obidvoma zmluvnými stranami.

1. **Podmienky účasti uchádzačov:**
	1. Podmienky osobného postavenia:
2. Oprávnenie poskytovať stavebné práce preukázané kópiou dokladu o oprávnení podnikať a poskytovať stavebné práce v predmete zákazky v zmysle § 32 ods. 1 písm. e). Dokladom môže byť výpis zo živnostenského registra alebo výpis z obchodného registra alebo iné než živnostenské oprávnenie, vydané podľa osobitných predpisov.

Tento doklad možno nahradiť výpisom zo zoznamu hospodárskych subjektov alebo uvedením registračného čísla uchádzača zapísaného v tomto zozname.

Víťazný uchádzač predloží pri podpise zmluvy originál alebo úradne overený doklad o oprávnení podnikať.

1. Čestné vyhlásenie, že uchádzač:
	* nemá nedoplatky poistného na zdravotné poistenie, sociálne poistenie a príspevkov na starobné dôchodkové sporenie v Slovenskej republike alebo v štáte sídla, miesta podnikania alebo obvyklého pobytu,
	* nemá daňové nedoplatky v Slovenskej republike alebo v štáte sídla, miesta podnikania alebo obvyklého pobytu, nebol na jeho majetok vyhlásený konkurz,
	* nie je v reštrukturalizácii, nie je v likvidácii, ani nebolo proti nemu zastavené konkurzné konanie pre nedostatok majetku alebo zrušený konkurz pre nedostatok majetku.
	1. Podmienky odbornej spôsobilosti uchádzača:

Uchádzač predloží minimálne 2 referencie od odberateľa, kde v predchádzajúcich piatich rokoch uskutočnil stavebné práce obdobného charakteru v objeme min. 100 000 EUR. Referencia vystavená odberateľom na jeho tlačive musí obsahovať údaje minimálne v rozsahu podľa prílohy č. 4 tejto výzvy.

Ak odberateľom bol:

verejný obstarávateľ alebo obstarávateľ podľa ZVO, tak dokladom o plnení je referencia,

iná osoba ako verejný obstarávateľ, dôkaz o plnení potvrdí odberateľ; ak také potvrdenie uchádzač alebo záujemca nemá k dispozícii, vyhlásením uchádzača alebo záujemcu o ich uskutočnení, doplneným dokladom, preukazujúcim ich uskutočnenie alebo zmluvný vzťah, na základe ktorého boli uskutočnené.

1. **Obsah ponuky**

Uchádzač vo svojej ponuke predloží:

* identifikáciu uchádzača v súlade s prílohou č. 1,
* vyplnenú prílohu č. 2 (návrh na plnenie kritérií) opečiatkovanú a podpísanú štatutárnym zástupcom,
* doklad o oprávnení poskytovať danú službu v súlade s bodom 9.1 tejto výzvy,
* čestné vyhlásenie v súlade s bodom 9.1 tejto výzvy,
* referencie v súlade s bodom 9.2 tejto výzvy,
* návrh zmluvy o dielo uvedený v prílohe č. 5 podpísaný štatutárnym zástupcom,
* prehľad ekvivalentných výrobkov (príloha č. 8) podpísaný štatutárnym zástupcom,
* prílohu č. 7 – ocenený výkaz-výmer na CD vo formáte xlsx (excel), xls, ods alebo v inom tabuľkovom formáte.
1. **Spôsob predloženia ponuky**
* Ponuka a doklady v nej predložené musia byť vyhotovené v slovenskom alebo českom jazyku, prípadne musí byť zabezpečený ich preklad do slovenského alebo českého jazyka.
* Pri predložení v inej ako elektronickej forme musí byť ponuka **zviazaná** (najlepšie v hrebeňovej väzbe alebo inej, ktorá zabezpečí jej celistvosť), doručená v uzavretom nepriehľadnom obale **a označená obchodným názvom uchádzača a slovami „NEOTVÁRAŤ - VO“ a heslom „Zdravotné stredisko“**.
1. **Miesto na predkladanie ponúk:**

Ponuka môže byť **doručená:**

* + **osobne, poštou alebo kuriérom** na adresu Miestny úrad Bratislava – Čunovo, Hraničiarska 144/22, 851 10 Bratislava,
	+ **alebo emailom** na adresumiestnyurad@mc-cunovo.sk.

Rozhodujúci je dátum doručenia, nie dátum odovzdania zásielky na prepravu.

1. **Lehota na predkladanie ponúk: 09. 09. 2016 2016 do 11:00**
2. **Lehota viazanosti ponuky: 31. 12. 2017**
3. **Podmienky zrušenia zadávania zákazky**

Zadávateľ si vyhradzuje právo zrušiť zadanie zákazky, pokiaľ:

* neboli predložené minimálne tri cenové ponuky alebo ani jeden uchádzač nesplnil podmienky účasti alebo požiadavky na predmet obstarávania,
* predložené cenové ponuky sú vyššie ako finančné možnosti zadávateľa,
* zmenili sa okolnosti, za ktorých bolo zadanie zverejnené.
1. **Doplňujúce informácie**
* **Pokiaľ sú v projektovej dokumentácii, výkaz-výmere alebo opise predmetu zákazky použité obchodné názvy výrobkov a materiálov, nie sú tieto pre uchádzača záväzné. Je možné použiť aj iné (vo výkaze výmer uvedené poznámkou ekv.), ale musia spĺňať rovnaké alebo vyššie kvalitatívne a technické parametre a vlastnosti ako uvedené v projektovej dokumentácii.** Zoznam použitých ekvivalentných výrobkov (zariadení a materiálov) uchádzač uvedie v prílohe č. 8 súťažných podkladov a zároveň preukáže, že ekvivalentné výrobky (zariadenia, materiály) sú vhodné a majú rovnaké alebo vyššie kvalitatívne a technické parametre a vlastnosti ako uvedené v projektovej dokumentácii. V prípade, že uchádzač nepreukáže vhodnosť ekvivalentných výrobkov (zariadení, materiálov) bude jeho ponuka vylúčená z ďalšieho hodnotenia.
* V prípade potreby môže zadávateľ vysvetliť, a ak to bude nevyhnutné, aj doplniť informácie uvedené v zadávaní zákazky. Vysvetlenie alebo prípadné doplnenie informácií uvedených v zadaní bude uchádzačom zaslané emailom.
* Zadávateľ si vyhradzuje právo požiadať uchádzačov o vysvetlenie ich ponúk.
* V prípade, ak úspešný uchádzač odstúpi od svojej ponuky, zadávateľ opätovne vyhodnotí ponuky ostatných uchádzačov a môže uzavrieť zmluvu s uchádzačom, ktorý skončil druhý alebo tretí v poradí.
* Proti rozhodnutiu zadávateľa pri postupe zadávania zákazky podľa § 117 zákona o VO nie je možné podať námietky v zmysle platného zákona o VO.
* Všetkým uchádzačom, ktorí predložili ponuku bude zaslané oznámenie o výsledku vyhodnotenia. Ponuky predložené po lehote na predkladanie ponúk budú uchádzačom vrátené.
* Všetky náklady spojené s prípravou a predkladaním ponuky znáša uchádzač sám, bez finančného nároku voči verejnému obstarávateľovi a to bez ohľadu na výsledok verejného obstarávania.

Prílohy výzvy:

1. Identifikácia uchádzača
2. Návrh na plnenie kritérií
3. Čestné vyhlásenie
4. Referencia
5. Návrh zmluvy o dielo
6. Projektová dokumentácia
7. Rozpočet stavby: výkaz – výmer
8. Prehľad ekvivalentných výrobkov

V Bratislave dňa 22. 08. 2016

 Gabriela Ferenčáková

 starostka